احتل المغرب المركز اللول فقائمة أكثر البلدان اللي خداو الفيزا لفرانسا فعام 2020، بمجموع 98 ألف و627 فيزا. وهذ العدد جا منخفض بالمقارنة مع 346 ألف و32 فيزا خداها ف2019، واخا كان جا فالمرتبة الرابعة بعد الشينوا وروسيا وبريطانيا، لكن واخا انخفضو عدد التاشيرات فهذشي ساري على كلشي فهذ العام اللي عرف انتشار جايحة فيروس كورونا المستجد. وحسب إحصاءات مؤقتة دمديرية الأجانب التابعة لوزارة الداخلية الفرنسية، فهذ العام، روسيا جات فالمركز الثاني بعد المغرب ب78 ألف و701 فيزا، والجزائر فالمركز الثالث ب73 الف و276 فيزا، والشينوا فالمركز الرابع ب71 ألف و451 فيزا، فالوقت اللي ف2019 جات هذ الأخيرة فالمركز الأول ب757 ألف و500 فيزا فالمجموع. وفرنسا عطات هذ العام اللي فات د2020غير 712 ألف و311 فيزا هذ العام، مقابل 3 مليون و534 الف و999 فيزا عطاتها العام اللي فات. من جهة خرى، المجموع ديال عدد الفيزات اللي تطلبو لفرنسا كانو 870 ألف و318 فيزا ف2020، مقابل 4 مليون و290 ألف و482 فيزا ف2019، اي بانخفاض ديال 79,7 فالمية. 
فاتت 98 ألف تأشيرة فالطوطال.. المغرب أكثر بلاد خدات الفيزات لفرنسا ف2020